cyanic-selkie/wikianc huggingface dataset:
Stormwater
Skep publieke bewustheid
'n Voorbeeld van so 'n opvoedkundige program is die een in Wes Michigan. Die West Michigan Environmental Action Council (WMEAC), het 'n term geskep, Hydrofilth, waarmee hulle die publiek bewus maak van die besoedeling in stormwater. Dit word deel van die "15 to the River"-veldtog. (Gedurende 'n reënstorm duur dit net 15 minute vir besmette afloopwater van die stad Grand Rapids in Michigan om die Grandrivier te bereik.)) Van die aktiwiteite wat die raad aanpak om die probleem aan te spreek is om reëntenks te versprei en huiseienaars aan te moedig om reëntuine aan te plant.
Ander opvoedingsveldtogte fokus op die belangrikheid van groen infrastruktuur en die behandeling van afloopstormwater. Artikels, webtuistes, foto's, video's en ander media maak die publiek bewus van die voordele van die doeltreffende beheer van stormwater.
Geskiedenis
Vandat die mensdom begin het om naby mekaar huise op te rig in dorpies en nedersettings, is die wegvloei van reënwater en gesmelte sneeu wat nie in die grond wegsak nie, 'n probleem. Gedurende die Bronstydperk het die mense al hoe meer in strukture met ondeurdringbare oppervlaktes begin woon, en dit het die probleem van stormwater wat moet wegloop, vererger. Van die oudste voorbeelde van stormwaterstelsels is die wat gevind kan word in Antieke Griekeland.
'n Spesifieke voorbeeld van een van die eerste stormwaterdreineerstelsels kan gesien word by die argeologiese opgrawings van die Minoïese beskawing op Kreta.
Stompstertkabeljou
Die Stompstertkabeljou (Argyrosomus thorpei) is deel van die Sciaenidae-familie en is endemies aan die kus van KwaZulu-Natal, Suid-Afrika. In Engels staan die vis bekend as die Squaretail kob.
Encyclopedia Lituanica
Die Encyclopedia Lituanica is 'n Engelstalige ensiklopedie in ses boekdele met meer as 3 600 bladsye oor Litaue en Litause onderwerpe. Dit is tussen 1970 en 1978 deur Litause emigrante, wat hul tuisland ná die einde van die Tweede Wêreldoorlog verlaat het, in Boston, Massachusetts uitgegee. Hierdie ensiklopedie is tot vandag toe die omvattendste werk oor Litaue wat in Engels gepubliseer is.
Stompstertkabeljou
Voorkoms
Die vis se kop en lyf is silwer terwyl dit aan die rugkant donkerder is, meer blouerig met 'n koper skynsel en is baie ligter aan die onderkant. Die vinne is geelgrys tot oranjebruin; soms kan hulle rooi wees. Die vis word tot 1.2 m lank. Die SADSAA hengelrekord is 17 kg.
Encyclopedia Lituanica
Die redakteurs van Encylopedia Lituanica het al vroeër, tussen 1953 en 1966, Lietuvių enciklopedija, 'n algemene Litause ensiklopedie in 35 boekdele, saamgestel. Later is nog twee bykomende boekdele met bywerkings en aanvullings gepubliseer. Die 37ste en laaste boekdeel het in 1985 verskyn. Die versameling van inligting is deur die feit bemoeilik dat die meeste bronne en naslaanwerke destyds agter die ystergordyn in die Sowjetunie bewaar is en soedoende vir die redakteurs nie toeganklik was nie.
Baie van die Encyclopedia Lituanica se inskrywings baseer op ouer artikels in die Lietuvių enciklopedija. Sowat twee vyfdes van dié ensiklopedie se inhoud behandel Litause onderwerpe. Die artikels is sodoende eers in Litaus saamgestel en later na Engels vertaal. Resensente het die hoë gehalte van die vertalings in 'n wetenskaplike tydskrif bevestig.
Stompstertkabeljou
Habitat
Die vis leef by rotsriwwe en wrakke op sand tot by dieptes van 80 m. Die onvolwasse visse verkies sandbodems in water van 15–50 m en is volop op die Thukelabank. Die visse neig om in skole saam te leef en bereik volwassenheid na ongeveer twee jaar wanneer hulle 33 cm lank is. Die wyfies skiet kuit vanaf Junie tot September.
Bewaring
Die vis se getalle het aansienlik afgeneem na 1990 en daar is beperkings op die vang van die spesie.
Hamburg, Oos-Kaap
Die dorpie, voorheen bekend as Tooi, is in 1857 gestig deur veterane van die Koning se Duitse Legioen nadat hulle in die Krimoorlog geveg het. Die dorpie is na Hamburg in Duitsland genoem en is 'n groot gunsteling onder hengelaars.
Matilda van Engeland
Keiserin Matilda (ook bekend as keiserin Mathilde of keiserin Maud; c. 7 Februarie 1102 – 10 September 1167) was die dogter en erfgenaam van Hendrik I van Engeland en van Matilda van Skotland. In 1114 het sy getrou met keiser Hendrik V van die Heilige Romeinse Ryk, maar hy is in 1125 dood. Hulle het nie kinders gehad nie. In 1128 het sy weer getrou, dié keer met Godfried V van Anjou.
Alfie Bass
Alfie Bass (10 April 1916 – 15 Julie 1987) was 'n Engelse akteur. Hy was bekend vir sy rolle in die rolprente Help! (1965), The Fearless Vampire Killers (1967), en Moonraker (1979).
Matilda van Engeland
Ondanks die feit dat die baronne ingestem het dat Matilda haar pa ná sy dood sal opvolg, was daar twee struikelblokke in die weg: Sy was ’n vrou en haar tweede man was van die vyandelike Franse Huis van Anjou. Hendrik se susterskind Stefanus van Blois het toe die Engelse troon oorgeneem. Dit het gelei tot ’n burgeroorlog, bekend as Die Anargie, waartydens Matilda ’n paar maande in 1141 op die Engelse troon gesit het. Hierna het Stefanus weer die mag oorgeneem.
Matilda se seun Hendrik sou wel ná Stefanus koning van Engeland word.
Ben-Erik van Wyk
Ben-Erik van Wyk (gebore 27 Desember 1956, Bellville) is 'n Suid-Afrikaanse botanikus en professor in plantkunde aan die Universiteit van Johannesburg. Hy is die outeur van verskeie internasionale boeke en 'n kenner op die gebied van medisinale plante. Hy matrikuleer op Calvinia en studeer daarna in bosbou en natuurbewaring aan die Universiteit van Stellenbosch. Hy behaal sy M.Sc in plantkunde, ook aan Stellenbosch en sy Ph.D aan die Universiteit van Kaapstad in 1989. Hy is sedert 1984 'n lektor aan die Universiteit van Johannesburg.
Sy ouers was die kunstenaars Elise Bodley van Wyk en Abraham Jacobus (Appie) van Wyk. Ben-Erik is getroud met Mariana van Wyk, ook 'n botanikus, en hulle het twee kinders, Teodor en Signe.
Die standaard skrywer afkorting '''B.-E. van Wyk''' word gebruik om Ben-Erik van Wyk as die skrywer aan te dui wanneer 'n botaniese naam gebruik word.
Gideon Smith
Gideon Francois Smith (1959 - ) is 'n Suid-Afrikaanse botanikus wat in Uitenhage gebore is. Hy is die outeur van meer as 40 boeke oor onder andere aalwyne, sukkulente, tuinbou, taksonomie en indringerplante.
Smith was in Laerskool Handhaaf en Hoërskool Brandwag in Uitenhage en na skool was hy drie jaar in die weermag. Hy voltooi dan sy BSc graad, met hoofvakke Botanie en Chemie as hoofvakke, aan die Universiteit van Port Elizabeth. Hy voltooi sy BSc (Hons) graad aan die Universiteit van Pretoria en word 'n lektor aan die Universiteit van Potchefstroom. Hy voltooi sy PHD aan die Universiteit van Pretoria waar hy ook professor in Plantwetenskap raak asook navorsingsgenoot aan die Universiteit van Coimbra in Portugal.
Hy is getroud met El-marié en hulle het twee kinders, Janine en Tanya.
Die outeursafkorting Gideon.F.Sm. word gebruik om Gideon Smith as die skrywer aan te dui wanneer 'n botaniese naam aangehaal word.
Louise Hart
Louise Hart (9 Mei 1979 – 8 November 2018) was 'n Deense aktrise. Sy was bekend vir haar rolle in die rolprente Okay (2002), Store planer! (2005), en Outside Love (2007).
Kelly Hu
Kelly Hu (gebore 13 Februarie 1968) is 'n Amerikaanse aktrise. Sy is bekend vir haar rolle in die rolprente Friday the 13th Part VIII: Jason Takes Manhattan (1989), The Scorpion King (2002), X-Men 2 (2003), en The Tournament (2009).
Boris Jeltsin
Loopbaan
Jeltsin, wat op die dorpie Boetka in die Swerdlofsk-oblast van die Sowjetunie (USSR) gebore is, was aanvanklik ’n ondersteuner van Michail Gorbatsjof, maar was onder die perestroika-hervormings een van sy grootste politieke teenstanders. Op 29 Mei 1990 is hy verkies tot voorsitter van die Russiese Opperste Sowjet. Op 12 Junie 1991 is hy deur die volk verkies in die nuwe amp van president van die Russiese Sosialistiese Federale Sowjetrepubliek (RSFSR), in daardie stadium een van die vyftien republieke van die Sowjetunie. Met 57% van die stemme het hy die tweede demokraties verkose leier in die geskiedenis van Rusland geword. Ná die bedanking van Gorbatsjof en die finale ontbinding van die Sowjetunie op 25 Desember 1991, het Jeltsin aangebly in die amp van president van die Russiese Federasie, die opvolgerstaat van die USSR. In 1996 is hy herkies tot president, maar hy was nooit weer so gewild nie ná ’n reeks ekonomiese en politieke terugslae in die 1990's in Rusland.
Hy het onderneem om die Russiese ekonomie in ’n vryemarkekonomie te omskep en het ekonomiese skokterapie, prysvrystelling en privatisasie daarvoor ingespan. Weens die metode van privatisasie het ’n groot deel van die land se rykdom in die hande van ’n klein groepie oligarge beland. ’n Groot deel van die Jeltsin-era is gekenmerk deur korrupsie, inflasie, ekonomiese ineenstorting en enorme politieke en sosiale probleme wat Rusland en die ander voormalige republieke van die Sowjetunie geraak het.
Binne die eerste paar jaar nadat hy president geword het, het baie van Jeltsin se ondersteuners hul rug op hom gekeer en visepresident Aleksandr Roetskoi het die hervormings afgemaak as "ekonomiese volksmoord".
Botsings met die Opperste Sowjet het gelei tot die grondwetlike krisis van Oktober 1993 toe Jeltsin opdrag gegee het vir die onwettige ontbinding van die parlement, wat toe probeer het om Jeltsin uit sy amp te verwyder. Die weermag het hom uiteindelik aan Jeltsin se kant geskaar en die Russiese Withuis beleër en met bomme bestook, wat gelei het tot die dood van 187 mense. Jeltsin het toe die grondwet geskrap, politieke teenstand tydelik verbied en sy ekonomiese eksperiment voortgesit. Daarna het hy ’n nuwe grondwet afgekondig, met groter mag vir die president, en dit is op 12 Desember 1993 deur ’n Russiese referendum goedgekeur met 58,5% van die kiesers wat daarvoor gestem het.
Op 31 Desember 1999 het Jeltsin in ’n verrassende stap sy bedanking aangekondig en die bewind gelaat in die hande van sy verkose opvolger, die destydse premier Wladimir Poetin. Jeltsin was oor die algemeen ongewild toe hy uittree. Volgens sekere skattings was sy gewildheid toe so laag as 2%.
Die lewe ná sy bedanking
Jeltsin se persoonlike en gesondheidsprobleme het groot aandag in die internasionale pers geniet. Soos die jare aangestap het, is hy toenemend beskou as ’n onstabiele leier, eerder as die inspirerende figuur wat hy eens was. Ná sy bedanking het hy op die agtergrond gebly en geen openbare aankondigings of verskynings gemaak nie.
In September 2005 het hy in Moskou ’n heupoperasie ondergaan nadat hy sy femurbeen tydens 'n vakansie op die Italiaansie eiland Sardinië gebreek het. Op 1 Februarie 2006 het hy sy 75ste verjaarsdag gevier.
Op 23 April 2007 is Jeltsin op 76-jarige ouderdom aan hartversaking oorlede. Hy is in die Nowodewitsji-begraafplaas begrawe nadat sy liggaam in staatsie gelê het in die Katedraal van Christus die Verlosser in Moskou.
Hy was die eerste Russiese staatsman wat in ’n kerkseremonie ter ruste gelê is ná tsaar Aleksander III. President Poetin het die dag van sy begrafnis as ’n nasionale roudag verklaar met vlae wat halfmas gehang het en alle vermaakprogramme wat vir die dag opgeskort is.
Eksterne skakels
Hierdie artikel is vertaal vanuit die Engelse Wikipedia
Elizabeth Wilson
Elizabeth Wilson (4 April 1921 – 9 Mei 2015) was 'n Amerikaanse aktrise. Sy is bekend vir haar rolle in die rolprente The Graduate (1967), 9 to 5 (1980), The Addams Family (1991), en Quiz Show (1994).
Mineraal
Minerale is stowwe, en veral vastestowwe, wat op 'n natuurlike wyse in die aardkors voorkom. Hulle kom net gedeeltelik met sintetiese vastestowwe ooreen wat chemies vervaardig word. Daar is talle sintetiese vastestowwe wat nie in die aardkors aangetref word en daar is minerale wat moeilik of ontmoontlik is om chemies te vervaardig. Verder bevat minerale gewoonlik onsuiwerhede. Minerale is gewoonlik kristallyne elemente of verbindings van elemente, maar hulle is gewoonlik mengkristalle deur die teenwoordigheid van opgeloste onsuiwerhede en die hoeveelheid en die aard van die onsuiwerhede kan van vindplek tot vindplek verskil.
Minerale vorm in hidrotermale are, in vulkaniese en metamorfe gesteentes, en ook as die produk van verdamping. Minerale word geïdentifiseer op grond van hul kristalstruktuur, habitus, kleur, streep, glans, deursigtigheid, fluoressensie, hardheid, vastheid, splyting, breuk en relatiewe digtheid. Minerale word hoofsaaklik geklassifiseer as silikate, gedeë elemente, sulfiede, oksiede, haliede, karbonate of sulfate. Van die belangrikste minerale word hier bespreek.
Inleiding
Minerale is elemente of kristallyne verbindings van elemente wat op 'n natuurlike wyse in die aardkors voorkom. Minerale is anorganies (word nie deur biologiese prosesse gevorm nie) en besit besliste chemiese samestellings wat slegs binne sekere grense varieer.
Gesteentevormende minerale is die bestanddele van die gesteentes waaruit die aarde se kors bestaan. Ertsminerale word ontgin en verwerk vir hulle metaalinhoud en ook bloot vanweë die bruikbaarheid van die mineraal self. Sommige minerale word as juwele gebruik en word sierstene genoem.
Sowat 2 500 verskillende minerale is al geïdentifiseer, maar hiervan kom net 50 tot 60 algemeen voor en is minder as twintig volop.
Mineraalvorming
Die beste mineraalmonsters kom gewoonlik in hidrotermale are voor. Hidrotermale are ontstaan wanneer baie warm vloeistowwe deur krake in die aardkors vloei. Hierdie vloeistowwe bevat die elemente wat minerale vorm. Die aar kan óf heeltemal deur minerale gevul word, óf die minerale kan om gebreekte stukkies rots (breksies) kristalliseer.
Minerale ontwikkel in vulkaniese gesteentes wanneer gesmelte magma afkoel en hard word. Die digste minerale, soos olivien en pirokseen, vorm eerste, by die hoogste temperature, terwyl minder digte minerale, soos veldspaat en kwarts, later in die afkoelproses kristalliseer.
Talle minerale word gevorm wanneer reeds bestaande gesteentes se minerale vanweë metamorfe prosesse herkristalliseer. Temperatuur- en drukveranderinge kan veroorsaak dat nuwe minerale uit reeds bestaande gesteentes kristalliseer. Verder kan die sirkulasie van sterk chemiese vloeistowwe ekstra elemente byvoeg, sodat nuwe minerale uit ou rotse kristalliseer.
Eienskappe van minerale
Minerale het sekere eienskappe wat help om hulle van mekaar te onderskei en hulle te klassifiseer. Dit sluit in:
Kristalstruktuur
Die kristalstruktuur van 'n mineraal word bepaal deur die wyse waarop die atome waaruit die mineraal se elemente bestaan, aanmekaar gebind is. Die kristalstruktuur van 'n spesifieke mineraal is oral dieselfde en is glad nie gebonde aan waar die mineraal vandaan kom nie. Die geometriese vorme waarin minerale kristalliseer, kan in ses hoofgroepe verdeel word wat kristalstelsels genoem word. Hulle is: monoklinies, triklinies, kubies, tetragonaal, ortorombies en heksagonaal. In elk van dié kristalstelsels is verskillende kristalvorme moontlik, wat bepaal word deur die simmetrie van die stelsel. Alle kristallyne minerale behoort tot 'n spesifieke kristalstelsel en kristalklas, wat beteken dat hulle daarvolgens geïdentifiseer en geklassifiseer kan word. Voorbeelde van minerale wat vry algemeen in die natuur goedgevormde kristalle vorm, is piriet en loodglans, wat kubiese kristalvorme vertoon.
Daar is party klassifikasies van kristalstrukture van altwee minerale en sintetiese vastestowwe. Een van die klassifikasies is die strukturbericht-klassifikasie.
Dubbelbreking
Dubbelbreking is 'n eienskap wat van die kristalstelsel afhang. Kubiese minerale is nie dubbelbrekend nie. Tetragonale en heksagonale kristalle is eenassig dubbelbrekend, die res is tweeassig dubbelbrekend. Die grootte van die verskil in optiese eienskappe in die kristal se verskillende rigtings is kenmerkend vir die mineraal. Kalsiet is sy Yslandspaat-vorm is bekend vir sy sterk dubbelbreking.
Habitus
Sommige minerale kan in meer as een kristalvorm kristalliseer. Die habitus (manier van voorkoms) van 'n mineraal word bepaal deur die kristalvorm wat die beste ontwikkel is en dus die grootste kristalvlakke vertoon. Die omgewing waarin kristallisasie plaasgevind het, bepaal ook die habitus van 'n mineraal. Dus dra die temperatuur, druk en chemiese samestelling van die medium waaruit kristallisasie plaasgevind het, by tot die habitus van 'n mineraal. Die habitus van 'n mineraal word ook dikwels deur algemene byvoeglike naamwoorde beskryf, soos "naaldvormig" vir byvoorbeeld die dun, naaldagtige kristalle van toermalyn. Nog 'n voorbeeld is die byvoeglike naamwoord "dendritiese" vir die beskrywing van koper wat 'n plantaardige vorm vertoon.
Kleur
Die kleur van 'n mineraal is sy opvallendste enkele eienskap, maar kan ongelukkig nie as 'n besliste eienskap aanvaar word nie, omdat 'n spesifieke mineraal in meer as een kleur kan kristalliseer. Kwarts is byvoorbeeld gewoonlik kleurloos, maar wanneer klein hoeveelhede onsuiwerhede in dié mineraal vasgevang word, kan dit in verskeie kleure kristalliseer, soos die pers ametis of pienk rooskwarts.
Streep
Een manier om 'n mineraal se kleur vir seker te bepaal, is om die mineraal tot 'n fyn poeier te vergruis. Die mineraal se ware kleur kom dan te voorskyn en kleure wat as gevolg van onsuiwerhede veroorsaak is, word verloor. Die kleur van 'n fyn, verpoeierde mineraal staan bekend as sy streep.
'n Mineraal se streep kan dikwels verskil van sy algehele kleur. Chalkopiriet, wat 'n diep bronsgeel kleur het, het byvoorbeeld 'n groenerige swart streep.
Glans
Die manier waarop lig van 'n mineraal se kristalvlakke weerkaats word, word sy glans genoem. Ons onderskei tussen minerale met 'n metaalglans en dié met 'n niemetaalglans. Minerale met 'n metaalglans weerkaats lig soos wat gepoleerde metale soos yster of koper dit doen en is gewoonlik ondeurskynend (of opaak). Minerale met 'n niemetaalglans is gewoonlik ligkleurig en deurskynend. Hul glans word gewoonlik met selfverklarende woorde soos glasagtig, harsagtig, pêrelagtig, vetagtig, syagtig, diamantagtig en wasagtig beskryf.
Deursigtigheid
Die deursigtigheid van 'n mineraal verwys na hoe maklik lig deur 'n mineraalmonster kan beweeg. Indien voorwerpe deur 'n mineraal gesien kan word, word dit as deursigtig geklassifiseer, byvoorbeeld yslandspaat. Indien lig deur 'n mineraal kan beweeg, maar voorwerpe is onduidelik daardeur, is die mineraal deurskynend, byvoorbeeld akwamaryn. Lig beweeg glad nie deur ondeursigtige minerale soos piriet nie.
Fluoressensie
Sommige minerale, soos scheeliet en fluoriet, fluoresseer wanneer hulle met ultraviolet lig bestraal word.
Hardheid
Die hardheid van 'n mineraal is nog 'n manier waarop dit geïdentifiseer kan word. Dit word bepaal deur waar te neem in watter mate die mineraal weerstand bied as dit met 'n harde voorwerp gekrap word. Dit is betreklik maklik om 'n mineraal se hardheid te bepaal, omdat 'n harder mineraal 'n sagter een sal krap. Die hardheidskaal wat vandag deur geoloë gebruik word, is deur Friedrich Mohs saamgestel en staan bekend as Mohs se hardheidskaal. Hy het tien minerale geneem en hulle van sag na hard gerangskik. Hoewel die minerale numeries harder word, is die spasiëring tussen hulle nie gelykmatig nie.
Minerale se hardheid kan ook met alledaagse voorwerpe getoets word. 'n Mens se vingernael het byvoorbeeld 'n hardheid van ongeveer 2,5, terwyl die lem van 'n knipmes 'n hardheid van ongeveer 5,5 op Mohs se skaal het.
Politieke Raad
Die Politieke Raad (of Raad van Politie; politie beteken ‘bestuur’) wat die hoogste gesagsinstansie in die nedersetting aan die Kaap die Goeie Hoop was, was uiteraard onderworpe aan die voorskrifte van die Here Sewentien (direksie van die VOC in Nederland) en die Goewerneur-generaal en Raad van Indië te Batavia, asook die wetgewing soos vasgelê in die “Statuten van Batavia” (1648). Die Raad is saamgestel uit die funksionarisse wat verantwoordelik was vir die beheer van die Kompanjie se nedersetting, naamlik die opperhoof van die nedersetting, sy sekunde, hoofde van administratiewe dienste (soos die boekhouer, dispensier, keldermeester en hawemeester), die militêre kommandant van die garnisoen, en die fiskaal wat verantwoordelik was vir orde en die reg. Die sekretaris (ook genoem geheimskrywer) van die Raad het geen stemreg gehad nie, tensy hy vanweë persoonlike hoedanighede tot lid benoem is.
Mineraal
Vastheid
Wanneer 'n mineraal se hardheid getoets word, word ook 'n idee van sy vastheid verkry. 'n Mineraal se vastheid gee 'n aanduiding van hoe sterk sy atome aan mekaar gebind is. Dit word getoets deur te bepaal hoe maklik die mineraal vervorm. 'n Bros mineraal, soos fluoriet, verpoeier maklik as dit gekrap word,terwyl 'n mineraal wat as mild geklassifiseer word, se splinters teen 'n mespunt bly lê, byvoorbeeld dié van loodglans. Gedeë goud is 'n voorbeeld van 'n snybare mineraal, omdat dit gekerf kan word sonder dat 'n poeier ontstaan. Pletbare minerale, soos goud en platinum, is snybaar, maar kan ook met 'n hamer tot 'n dun plaatjie vervorm word. Asbes se vesels keer na hul oorspronklike vorm terug nadat dit gebuig is en dus word asbes as elasties buigbaar geklassifiseer. Indien 'n mineraal se vesels egter gebuig kan word maar nie na hul oorspronklike vorm terugkeer nie (soos gips), is die mineraal onelasties buigbaar.
Politieke Raad
Wanneer daar skepe in Tafelbaai voor anker gelê het, het die kapteins en die ander hoë amptenare van die vloot ook sitting in die Raad gehad en dan is daar na sodanige vergadering as die sitting van die Breë Raad verwys. Die voorsitter tydens die vergadering van die Breë Raad was nie noodwendig die kommandeur of goewerneur nie, want dié moes sy plek afstaan aan iemand wat ’n hoër rang in die diens beklee het, gewoonlik ’n kommissaris, ’n hoë VOC-amptenaar wat as inspekteur opgetree en opdrag gehad het om ’n verslag oor die stand van sake aan die Kaap op te stel.
Mineraal
Vastheid
Indien 'n mineraal glad nie met 'n hamer stukkend geslaan kan word nie en baie moeilik vervorm, word dit as taai bestempel, byvoorbeeld nefriet ('n soort asbes).
Politieke Raad
Die VOC se personeel het ’n magdom funksies vervul en is met talle benamings aangedui. Daar was eintlik drie groepe hiërargieë: van soldaat tot generaal, van jongmaat tot skipper, en van pennis tot goewerneur-generaal. Die Kompanjie het egter ook ’n personeelindeling volgens range gehad, wat verwys na ’n kombinasie van funksie, salaris en status. Neem die volgende as voorbeeld: Die opperkoopman Jan van Riebeeck was opperhoof van die Kaapse nedersetting; sy rang as opperkoopman dui sy plek in die Kompanjie se handels-/administratiewe hiërargie en salariskategorie aan. Die bevordering tot kommandeur het gedui op meer status maar nie meer gesag nie, en ook nie vanselfsprekend ’n hoër salaris nie. Sedert 1691 beklee die hoof van die Kaapse nedersetting die titel van Goewerneur.
Mineraal
Splyting
Splyting is die neiging wat sommige minerale toon om langs duidelike plat vlakke te breek. Atoombindings is langs dié vlakke die swakste. Splytingsvlakke is ewewydig aan moontlike kristalvlakke en is dus afhanklik van die kristalstruktuur. Die splyting van 'n mineraal word geklassifiseer as uitermate perfek, baie perfek, perfek, duidelik, of onvolkome. Dié klassifikasie word bepaal deur die ruheid van die gevolglike splytingsvlak. Sommige minerale word gekenmerk deur net een stel splytingsvlakke (splyting vind net in een rigting plaas), terwyl ander twee, drie, vier of in baie seldsame gevalle selfs ses kan hê.
Politieke Raad
In 1676 beslis kommissaris Nicolaes Verburg dat die Politieke Raad buiten die kommandeur as hoof, uit ses lede moet bestaan. In 1685 beslis kommissaris Hendrik Adriaan van Reede dat die aantal lede tot agt vermeerder word. In dieselfde jaar word daar ’n onderskeid getref tussen die Politieke Raad en die Raad van Justisie: die Politieke Raad fungeer as Raad van Justisie. Wanneer ’n burger se saak voor die Raad van Justisie gedien het, het twee burgerraadslede sitting in hierdie Raad verkry.
Hendrik I van Engeland
Hendrik I (c. 1068 – 1 Desember 1135) was van 1100 tot met sy dood koning van Engeland. Hy was die jongste seun van Willem die Veroweraar en die opvolger van sy broer Willem II Rufus.
Politieke Raad
Oor die algemeen het die Politieke Raad redelik gereeld vergader. Dit het veral van die regeringshoof as sameroeper, afgehang hoe gereeld en hoeveel vergaderings gehou is. Sommige voorsitters het die Raad weekliks op ’n bepaalde dag laat vergader, ander het slegs ’n vergadering belê wanneer daar dringende sake bespreek moes word. Soms was die sakelys so lywig dat daar ’n oggend-, middag- en aandsessie was en selfs die volgende dag hervat is. ’n Krisis was genoegsame rede om die Raad ook op ’n Sondag of feesdag byeen te roep.
Hendrik I van Engeland
Sy bynaam was Beauclerc vanweë sy goeie opvoeding en wye belangstellings. Hy was waarskynlik die eerste koning van die Huis van Normandië wat vloeiend Engels kon praat.
Mineraal
Breuk
Die ruwe, onegalige oppervlakke wat agtergelaat word wanneer sommige minerale met 'n geologiese hamer gekap word, word hul breuk genoem. Dit sluit nie die mineraal se splytingsvlakke in nie. 'n Bekende soort breuk word verkry wanneer glas gebreek word. Die breekvlak lyk soos 'n skulp en word dus as 'n skulpvormige breuk geklassifiseer. Ander tipes breuke is splinterig, hakerig en ongelyk.
Hendrik I van Engeland
Bewind
Ná die dood van Willem die Veroweraar het Willem II Engeland geërf en sy broer Robert Normandië. Ná die dood van Willem II het Hendrik die Engelse troon verower terwyl sy broer Robert op sy pad terug was van ’n kruistog.
Sy regering word gekenmerk deur verbeterings aan die landsbestuur en regspraak. Hy het die grondgebiede van sy pa, Engeland en Normandië, herenig en ’n einde gemaak aan die konflik met die kerk wat sy broer veroorsaak het. Hy het dit ook reggekry dat die baronne sy dogter, Matilda, vrou van die Duitse keiser Hendrik V, ná die dood van sy enigste seun in 1120 as opvolger aanvaar het.
Op 11 November 1100 het Hendrik getrou met Edith (wat haar naam na Matilda verander het om die Normandiese baronne tevrede te stel). Sy was die dogter van koning Malcolm III van Skotland. Hulle het vier kinders gehad, maar sy seun, Willem Adelin, is voor hom dood. Matilda is in 1118 dood. In 1121 het hy weer getrou, met Adelheid van Leuven. Hulle het nie kinders gehad nie, maar hy het baie buite-egtelike kinders gehad (sien onder).
Mineraal
Relatiewe digtheid
Die relatiewe digtheid van 'n mineraal word bepaal deur die massa van die mineraal te vergelyk met die massa van dieselfde volume water. Die relatiewe digtheid bepaal hoeveel keer die mineraal digter is as water. Relatiewe digtheid word numeries uitgedruk: 'n mineraal wat 'n relatiewe digtheid van 2,6 het, is dus 2,6 keer digter as water. Relatiewe digtheid is baie nuttig by die identifikasie van sommige minerale, veral van dié wat nie deur toetse beskadig mag word nie. Dit word bepaal deur die atoommassas van al die elemente waaruit die mineraal bestaan, asook deur hoe stewig dié atome in die kristalstruktuur vasgepak is.
Hendrik I van Engeland
Bewind
In 1101 het sy broer Robert met ’n inval probeer om die mag te bekom. Met die Verdrag van Alton het Robert ingestem om Hendrik as koning van Engeland te aanvaar. Robert het egter ’n bedreiging gebly en Hendrik het in 1105 ’n mag gestuur om Normandië binne te val. In 1106 het hy ’n oorwinning behaal. Sy magsbasis in Normandië was egter nie baie sterk nie weens die optrede van Robert se seun, Willem Clito.
Mineraal
Klassifikasie van minerale
Meer as 2 500 minerale is reeds geïdentifiseer. Baie van hul name kom uit Grieks of Latyn. Mineraalname kan ook ontstaan na aanleiding van die mineraal se chemiese samestelling, soos fluoriet, of sy fisiese kenmerke, byvoorbeeld ortoklaas. 'n Mineraal kan ook vernoem word na sy plek van herkoms (byvoorbeeld labradoriet) of na die persoon wat dit eerste ontdek het, soos boehmiet. Minerale kom nie oral ewe volop voor nie. Sommiges is volop, maar die meeste minerale is skaars. Slegs tien elemente kom volop in die aardkors voor. Die twee elemente suurstof en silikon, wat saam silika (silikondioksied) vorm, maak twee derdes uit van die inhoud van die rotsmateriaal waaruit vastelande bestaan. Die ander derde bestaan hoofsaaklik uit die metale aluminium, yster, kalsium, natrium, kalium, magnesium en titaan, terwyl die tiende element wat relatief volop voorkom, waterstof is.
Silikate is verbindings wat silika en 'n metaal bevat. Aangesien suurstof en silikon die volopste elemente in die aardkors is, is dit logies dat die silikate die grootste groep minerale sal vorm. Silikate is die hoofbestanddele van vulkaniese en metamorfiese gesteentes. Hulle is gewoonlik hard, deursigtig tot deurskynend en het 'n gemiddelde digtheid.
Hendrik I van Engeland
Bewind
Hendrik is in 1135 in Normandië aan voedselvergiftiging dood.
Opvolgingskrisis
Ondanks die feit dat die baronne ingestem het dat Hendrik se dogter Matilda hom opvolg, was daar twee struikelblokke in die weg: Sy was ’n vrou en sy is ’n tweede keer getroud, met Geoffrey uit die vyandige Franse Huis van Anjou. Hendrik se neef Stefanus van Blois is toe genooi om die Engelse troon te bestyg.
Buite-egtelike kinders
Hendrik I het baie buite-egtelike kinders gehad, van wie hy 20 tot 25 erken het. Baie se moeders was onbekend. Hier volg ’n oorsig van die kinders wat in bronne vermeld word.
Buffelsrivier (Oos-Kaap)
Die Buffelsrivier of Cwenqgcwe loop deur King William’s Town (tans "Qonce") en Oos-Londen aan die ooskus van Suid-Afrika. Die rivier is wes van die Nahoonrivier. Sy monding vorm die enigste bevaarbare rivierhawe in Suid-Afrika. Die Rooikrantzdam is naby Qonce.
Die sytakke van die Buffelsrivier is: die Mgqakwebe-, Ngqokweni- en Yellowwoodsriviere. Die Yellowwoods het 'n paar watervalle, waarvan die grootste die Yellowwoods-valle naby Breidbach is.
Die bedreigde grens-ghieliemientjie (Barbus trevelyani) kom in die waters van die Buffelsrivier voor. Daar is ook 'n klein hoeveelheid van die bedreigde Oos-Kaapse kurper (Sandelia bainsii) in die Yellowwoodsrivier, wat deel van die Buffelsrivier se opvanggebied uitmaak.
Lys van skilderye deur die Pre-Rafaëliete
Hierdie is 'n lys van skilderye deur lede van die Pre-Rafaëliet Broederskap en ander kunstenaars wat met die broederskap en styl van die Pre-Rafaëliete geassosieer word. Die begrip "Pre-Rafaëliet" word hier op 'n los en inklusiewe wyse gebruik.
Frederick Sandys
(Anthony Frederick Augustus Sandys)
Doc Shaw
Doc Shaw (gebore 24 April 1992) is 'n Amerikaanse akteur en vervaardiger. Hy is bekend vir sy rolle in die rolprent Dawn of the Planet of the Apes (2014) en in die televisiereekse House of Payne (2006), The Suite Life on Deck (2008), en Pair of Kings (2010).
Lys van skilderye deur die Pre-Rafaëliete
John Roddam Spencer Stanhope
Ander werke (datums onbekend):
Jody McCrea
Jody McCrea (6 September 1934 – 4 April 2009) was 'n Amerikaanse akteur en vervaardiger. Hy was bekend vir sy rolle in die rolprente Beach Party (1963), Bikini Beach (1964), Beach Blanket Bingo (1965), en How to Stuff a Wild Bikini (1965).
Benjamin Katzmann Hasselflug
Benjamin Katzmann Hasselflug (gebore 24 Julie 1987) is 'n Deense akteur. Hy is bekend vir sy rolle in die rolprent Love and Rage (2009) en in die televisiereekse Better Times (2004), Sjit Happens (2012), en Selfiestan (2018).
Kristen Wilson
Kristen Wilson (gebore 4 September 1969) is 'n Amerikaanse aktrise. Sy is bekend vir haar rolle in die rolprente Bulletproof (1996), Doctor Dolittle (1998), Dungeons & Dragons (2000), en Walking Tall (2004).
James Bate (akteur)
James Bate (10 April 1945 – 18 April 1992) was 'n Engelse akteur. Hy was bekend vir sy rolle in die televisiereekse Doctor Who (1963), The Intruder (1972), en The Spoils of War (1980).
Noordelike Voorstede Tennisklub
Die Noordelike Voorstede Tennisklub is 'n tennisklub op die hoek van 23ste Laan en Meyerstraat in Rietfontein, Pretoria. Dit word omring deur huise, die Tom Frates-park, 'n sokkerveld (Hollandia Sokkerklub), klein winkelsentrum en die Potgieterpark-woonstelblok.
Geriewe sluit in: vyf bane, 'n oefenmuur, klubhuis en losstaande ablusiegeriewe. Twee van die bane is belig, terwyl 'n derde van slegs een kant af belig is. Die terrein word deur 'n hoë heining omring met 'n enkele motorhek wat toegang tot die parkeerarea verleen. Die hek word gegrendel as daar nie gespeel word nie.
Die klub is geaffilieer by die GNTA (Gauteng-Noord-tennisvereniging) en SATA (die Suid-Afrikaanse Tennisvereniging).
Cristiano Ronaldo
Cristiano Ronaldo dos Santos Aveiro (Portugees: [kɾiʃ'tjɐnu ʁuˈnaɫdu]; gebore op 5 Februarie 1985 in Funchal, Madeiraeilande, Portugal is 'n Portugese sokkerspeler wat vir Manchester United speel. Hy het vantevore vir Sporting Lissabon, Real Madrid en Juventus gespeel. Hy het ook 192 keer vir die Portugese nasionale sokkerspan uitgedraf, waartydens hy 118 doelpunte aangeteken het.
Hy verkies om as 'n linkervleuel te speel. Hy word beskou as een van die grootste spelers van alle tye. Hy het Juventus in Augustus 2021 vir Manchester United verruil. Tot 2013 was hy die duurste sokkerspeler, in terme van oordragkoste, van alle tye. In 2015 het hy die topdoelskieter van alle tye van die UEFA Champions League geword, asook die Real Madrid-speler wat die meeste doele aangeteken het. In 2018 het hy hom by die tien spelers aangesluit wat die Europese UEFA Champions League minstens vyf keer gewen het, en die enigste speler wat dit met twee verskillende klubs bereik het. Sy prestasies as klubspeler sluit ook ses ligatitels, vyf nasionale bekers, ses nasionale superbekers, drie Europese superbekers en vier wêreldklubkampioenskappe in.
Ronaldo het sy debuut in 2003 vir die Portugal nasionale sokkerspan gemaak, waarvan hy in 2008 kaptein en topdoelskieter van alle tye geword het. Hy is in 2008, 2013, 2014, 2016 en 2017 as die beste sokkerspeler ter wêreld aangewys en hou die rekord vir internasionale doele.
Jeug
Ronaldo is die seun van Dinis Aveiro, 'n tuinier, en sy vrou Dolores dos Santos Aveiro, 'n kok. Ronaldo was 'n ongewenste kind en sy ma het aborsie oorweeg. In plaas daarvan is sy aangeraai om donker bier te drink en dan te hardloop totdat sy flouval, maar kon nie miskraam nie. Sy pa was 'n alkoholis en het saam met sy ander seun Hugo Ronaldo "Manchester United"-hemde verkoop om alkohol te kan koop. Hy het homself doodgedrink toe Ronaldo 19 jaar oud was.
Ronaldo kom van die Portugese eiland Madeira. As kind het hy begin sokker speel by die amateurklub CF Andorinha. Hierna het hy vir CD Nacional gespeel en op die ouderdom van twaalf na die vasteland van Portugal verhuis om by die jeugakademie van Sporting CP ingesluit te word. Vyf jaar later, in Oktober 2002, maak hy sy amptelike buiging vir die klub se eerste span; in 'n ligawedstryd tuis teen Moreirense (3-0) het hy twee doele aangeteken. Ronaldo het voortgegaan om 30 amptelike verskynings in sy eerste jaar as 'n professionele speler te maak, en drie doele by sy vyf-seisoen-telling gevoeg.
Manchester United
In die somer van 2003 het hy die aandag van Manchester United getrek. In 'n wedstryd tussen Sporting CP en Manchester United om die opening van die Estádio José Alvalade te vier, het Ronaldo sy span tot 'n oorwinning van 3-1 gelei. Die Manchester United-spelers het ná die wedstryd aangedui dat hulle nou eerder saam met Ronaldo wil speel as teen hom, waarmee die afrigter Alex Ferguson ten volle mee saamgestem het. Kort daarna is hy vir sowat £12 miljoen deur Manchester United van Sporting CP gekoop.
By Manchester United word Ronaldo ingebring as die plaasvervanger vir David Beckham, wat kort tevore na Real Madrid verhuis het. Ronaldo het sy Premierliga-buiging vir Manchester United op 16 Augustus 2003 in 'n tuiswedstryd teen Bolton Wanderers gemaak. Met 'n halfuur oor om te speel, het hy vir Nicky Butt ingevul. Op 21 September 2003 was Ronaldo een van die sleutelspelers in die berugte Slag van Old Trafford tuis teen Arsenal, waarin verskeie spelers se potte oorgekook het. Ronaldo het die FA Cup in sy eerste seisoen saam met Manchester United gewen deur die openingsdoel in die eindstryd teen Millwall (3-0), aan te teken.
In die 2006/2007-seisoen ontwikkel hy tot een van die beste spelers ter wêreld. Hy is twee keer agtereenvolgens as speler van die maand aangewys, iets wat net Dennis Bergkamp en Robbie Fowler voorheen bereik het. Na belangstelling in hom van Real Madrid, het hy 'n nuwe kontrak in April 2007 onderteken wat hom vir vyf jaar aan United verbind het. Met 'n salaris van honderd-en-twintigduisend pond per week het hy die hoogs betaalde speler in die klub se geskiedenis geword.
Op 22 April 2007 is Ronaldo deur die spelers in die Engelse Liga as Speler van die Jaar aangewys en tewens ook Talent van die Jaar in die Engelse Liga, wat niemand sedert 1977, Andy Gray, kon doen nie. 'n Jaar later was hy die wenner van die Premier League Golden Boot. Ronaldo het die voorste puntemaker van die 2007/08-seisoen geword met 31 doele uit 34 ligawedstryde.
In 2008 het hy die Premierliga, FA Community Shield, UEFA Champions League en die Klubwêreldbeker met Manchester United gewen. Hy is ook as die Europese en Wêreld-sokkerspeler van die jaar bekroon. Sy laaste wedstryd vir Manchester United was die 2–0-verloor van die Champions League-eindstryd teen FC Barcelona op 27 Mei 2009.
Tina Huang
Tina Huang is 'n Amerikaanse aktrise, skryfster, en vervaardiger. Sy is bekend vir haar rolle in die rolprent Drive (2011) en in die televisiereekse Rizzoli & Isles (2010), Shameless (2011), en The Night Shift (2014).
Michael Hasselflug
Michael Hasselflug (gebore 1 Januarie 1959) is 'n Deense akteur. Hy is bekend vir sy rolle in die rolprent Pusher (1996) en in die televisiereekse Gufol mysteriet (1997) en Better Times (2004).
Mannetjies Roux
Francois Du Toit "Mannetjies" Roux (gebore 12 April 1939) is 'n voormalige Suid-Afrikaanse rugbyspeler. Hy het in 27 toetse gespeel, 6 keer as vleuel en 21 keer as senter, waartydens hy 6 drieë gedruk het.
Rugby loopbaan
Mannetjies het in 1959 saam met die Junior Springbokke na Argentinië getoer. Hy het in 1960 die eerste keer vir die Springbokke gespeel teen Wallis op Cardiff Arms Park. In 1962 speel hy in drie toetse teen die Britse Leeus in Suid-Afrika. Hy sal altyd onthou word vir sy wettige duikslag op die Leeu, Richard Sharp; hy het Sharp se wangbeen gebreek in die proses. Mannetjies sal altyd onthou word vir die insident in die 1969/70 "betogertoer" na die Britse Eilande toe hy 'n betoger met die bal gegooi het. Hy was ook deel van die Springbokspan in 1970 wat die All Blacks 3-1 getroef het.
In 1970 het hy die Griekwaland-Wes span aangevoer wat die Curriebeker, teen alle verwagtinge, gewen het teen Noord-Transvaal. Ian Kirkpatrick was Griekwaland se afrigter en sy wedstrydplan vir die eindstryd was eenvoudig: "wanneer Mannetjies die bal kry, moet die ander veertien net by hom uitkom. Julle sal nie weet wat hy gaan doen nie, maar hy weet ook nie, maar dinge sal gebeur as hy die bal kry!" Dit het gebeur en Griekwaland wen 11-9.
Ivan Shaw
Ivan Shaw is 'n Amerikaanse akteur, vervaardiger, en skrywer. Hy is bekend vir sy rolle in die rolprent Get Him to the Greek (2010) en in die televisiereekse The Book of Daniel (2006), Insecure (2016), en Better Things (2016).
Pal Tubten Shedrup Ling-sentrum
Dit is ’n organisasie sonder winsbejag wat onder meer seminare en konferensies reël en die Tibettaanse Boeddhistiese filosofie leer en beoefen. Hulle bevorder ook kulturele uitruiling tussen Suid-Afrika en Tibet.
Granaatsteen
Granaat is 'n groep minerale met dieselfde kubiese struktuur. Van die lede is almandiet, piroop, spessatiet, andradiet, grossulariet en uvaroviet. Granate word gewoonlik as halfedelstene beskou omdat hulle hardheid gewoonlik 7 of minder is.
Aanwendings
Granaat is hard genoeg dat dit talle aanwendings in die tegniek het. In die Verenigde State word dit hoofsaaklik as 'n skuurmiddel gebruik, veral vir waterstraalsny.
Vorming
Granate word veral gevorm naby konvergente plaatrande waar aluminiumryke skalie onder hoë druk en hoë temperature metamorfose ondergaan.
Struktuur
Die argetipiese formule is. Die algemene formule. Granate is nesosilikate met tetraëdriese -groepe.
Die granaatstruktuur is kubies, maar die eenheidsel is taamlik groot (a is ongeveer 12 A). Die sel bevat 8 formule-eenhede, dws 160 atome in totaal. Die drie soorte atome (24Ca, 16Al en 24Si) is in holtes tussen die 96 suurstofatome. Daar is drie verskillende holtes. Die kleinste tetraëdriese holte (Z) word gewoonlik deur Si ingeneem, maar soms deur atome soos Ge of Fe. Die aluminiumholte [Y] is oktaëdries en dit kan deur talle ander elemente vervang word. Die grootste holte {X} is 'n vervormde kubus, hoewel dit soms ook as dodekaëder benoem word - en word in die argetipe deur kalsium ingeneem, maar ook hierdie kan vervang word.
Die grootte van die eenheidsel wissel afhanklik van watter element die drie soorte holtes beset. Die volgende tabel gee 'n idee van die verskeidenheid aan elemente wat 'n granaatstruktuur kan oplewer. Hierdie gegewens is gebaseer op sintetiese granate met 'n bekende, vaste samestelling. Natuurlike granate kan baie wissel in hulle samestelling. Hulle is gewoonlik mengkristalle. Chemiese ontleding van 'n bepaalde grossularietkristal het byvoorbeeld die samestelling {Ca2,84Mg0,18}[Al1,63Fe0,25Mg0,11Ti0,02](Si2,96Al0,06)O12 opgelewer.
Die tabel hierbo bevat nie alle elemente wat in 'n granaatstruktuur ingebou kan word nie. Litium, natrium koper en sink kan byvoorbeeld ook daarin aangetref word. Die optiese en magnetiese eienskappe van 'n granaat hang sterk af van watter elemente dit bevat en in watter holtes hulle teenwoordig is. Yster kan byvoorbeeld in al drie holtes gevind word. Suiwer yttriumaluminiumgranaat is byvoorbeeld kleurloos en diamagneties, maar as 'n deel van die yttrium deur neodimium vervang word, kry die kristal 'n kleur en word dit paramagneties. Sulke kristalle word dikwels in lasers aangewend.
NG gemeente Springfontein
duimnael|regs|160px|Ds. M.J. de Kock, van 1925 tot 1942 die tweede leraar. Hy het toe sy [[emeritaat aanvaar, maar in 1946 die herderstaf opgeneem op Vanwyksvlei en daar gebly tot sy dood op 26 September dieselfde jaar.]]
duimnael|links|220px|Dis onbekend wie die argitek van Springfontein se NG kerk was.
duimnael|regs|160px|Ds. L.E. du Toit, die gemeente se leraar van 1943 tot 1945. Hy was daarna ook skaars twee jaar, tot 1947, leraar van [[NG gemeente Steynsrus|Steynsrus.]]
regs|160px|duimnael|Ds. C.J. Steyn, van 1945 tot sy aftrede in 1954 Springfontein se vierde NG leraar.
duimnael|regs|160px|Ds. W.M. Strydom, leraar van 1967 tot 1970.
Die NG gemeente Springfontein is 'n Vrystaatse gemeente van die Nederduitse Gereformeerde Kerk in die Ring van Fauresmith, waarin dit die jongste gemeente is, al is dit reeds in 1918 gestig.
Gemeentestigting
Voor die afstigting van Springfontein het 'n kommissie bestaande uit die here B.J. Strauss, A.I. van Zyl, A.J. Strauss, W. Norval en A.J. Lubbe die belange van die lidmate van die NG Kerk behartig. 'n Kerkie met 240 sitplekke is gebou teen 'n koste van sowat £500. Op 28 April 1917 het die Kommissie besluit om die kerkraad van Bethulie, waaronder Springfontein geressorteer het, te versoek om af te stig as 'n eie gemeente. In die jaar 1918 is hierdie gemeente toe afgestig van die gemeentes Bethulie, Trompsburg en Philippolis met ds. Andries Stockenström as eerste konsulent, en kerkraad bestaande uit die brs. ouderlinge C.J. Strauss, P.J. Louw, A.I. van Zyl en D.J. Louw; en diakens T.D. Botha, A.J. Lubbe, J.W.S. Hoffman, M.A. Noordman, S.W. Pienaar en W.D. Gertenbach. As eerste scriba het opgetree mnr. A.J. Lubbe en as kassier mnr. C.J. Strauss.
Op 17 Augustus 1918 is besluit om 'n leraar te beroep. Op 7 Desember 1918 is prop. M.J. Mey beroep as eerste leraar van hierdie gemeente. 'n Gebou is in die dorp aangekoop om te dien as die pastorie. Aan die begin van 1919 is mnr. M.A. Strauss gekies as scriba-kassier en het minstens 30 jaar daarna nog as sodanig gedien. In Augustus 1919 is mnr. G. Gous aangestel as eerste koster. In Augustus 1919 is besluit om 'n sendinggemeente te stig. Mev. C.J. Strauss het aan die begin gedien as orreliste, en is in Augustus 1919 opgevolg deur mej. M. Botha. In 1920 is 'n nuwe pastorie gebou teen 'n koste van £2700.
Kerkbou
Op 13 Desember 1924 is ds. M.J. de Kock van Grahamstad beroep na die gemeente waar hy gearbei het tot 1942. In 1943 is ds. L.E. du Toit hierheen beroep, en in Junie 1945 is ds. C.J. Steyn hierheen beroep. Met groot ywer het hy die reuse-taak aangepak om 'n moderne kerkgebou op te rig. Binne drie jaar het ds. Steyn die pragtige som van bykans £16 000 ingesamel en kon die nuwe godsgebou, waarvan ds. Steyn die hoeksteen op 19 Maart 1947 gelê het, sonder skuld ingewy word, volgens Ons gemeentelike feesalbum, "voorwaar 'n groot prestasie". Dis nie bekend wie die argitek was nie, maar volgens die hoeksteen was die bouaannemers die here Porter en Otte.
Lidmaattalle
Die jaartal dui telkens op die jaar waarin die syfer in die NG Kerk se jaarboek verskyn het en nie op die jaar waarin die lidmate getel is nie. Die dorpie was eers bekendgestaan het as Oranjekrag, waar werkers aan die Gariepdam (destyds die Hendrik Verwoerddam) gewoon het tydens bouwerk aan dié reuse-projek, val binne Springfontein se gemeentegrense. Dit verklaar die oplewing in die lidmaattal in 1969. Nadat die dam in 1971 voltooi is, het die lidmate skerp afgeneem. Deesdae staan die dorpie by die dam as Gariepdam bekend. Dis 'n vakansie- en aftreedorp waar blykbaar meer van die gemeente se lidmate woon as op Springfontein, want volgens die sensus van 2011 het Springfontein net 115 wit inwoners gehad (195 in 2001 ), vergeleke met Gariepdam se 307 (248 in 2001).
Susterskerke
Die Springfontein het nog nooit 'n eie gemeente van die Gereformeerde Kerke in Suid-Afrika (GKSA) gehad het nie, maar val saam met Gariepdam onder die Gereformeerde kerk Bethulie, wat in 1863 gestig is as die tweede Gereformeerde gemeente in die Vrystaat. Dié gemeente het in 2015 74 belydende en 15 dooplidmate gehad, vergeleke met 359 en 184 in 1959, die GKSA se eeufeesjaar. Die naaste Hervormde kerke is in Bloemfontein.
Kompos
Kompos is organiese materiaal wat ontbind het  en herwin is as 'n kunsmis en byvoeging vir grond. Kompos is 'n belangrike bestanddeel in organiese boerdery.